เมื่อถามว่าอยากมาเวียดนามอยากทานอะไร หลายคนคงบอกว่าอยากทานเฝอ ซึ่งเป็นอาหารประจำชาติของคนที่นี่ก็ว่าได้ ร้านเฝอเลยมีเยอะมากในเมืองโฮจิมิน ร้านดังๆไม่นับร้านท้องถิ่นมีร้านPho2000, Pho Hong  , Pho24  และอื่นๆซึ่งส่วนใหญ่จะขายเนื้อวัว คนไม่ทานเนื้อวัวอย่างเราเลยได้แต่ผิดหวัง วันนี้คนไต้หวันที่อยู่ที่เวียดนามไม่ทานเนื้อวัวเหมือนกันเลยแนะนำร้านนี้ บอกสุดยอดมากร้านนี้จะเน้นขายเฝอไก่ สามารถเลือกส่วนไก่ได้  มีทั้งปีก/น่อง/กึ๋น/ตับ ส่วนเส้นที่ร้านดังเส้นเฝอ, วุ้นเส้น, และยังมีเส้นขนมจีน
นอกจากไก่ ยังมีเนื้อปลาสดด้วย น้ำซุปจะมันกว่าไก่หน่อย โรยกากหมูมาเยอะเชียว
น้ำซุปทั้ง2ชามเน้นใส่หัวหอมใหญ่, ต้นหอม ส่วนรสชาตินั้นดูใสๆแต่ หวานมาก 

ใครชอบทานรสจัด ทางร้านมีพริกสด(เผ็ดมากจริงๆ) , มะนาว หรือใส่ซอสพริกในซุป ..เออ แปลกดีจริง แต่เค้าทานกันแบบนี้ค่ะ เราเลยใส่ซอสพริกกับเค้าบ้าง ก็แปลกดีเหมือนกัน

นอกจากเฝอ ทางร้านยังขายไก่สับ(ไก่บ้าน), ขาไก่ย่าง, กึ๋นไก่ย่าง, ปากเป็ดย่าง รสชาติออกหวานหน่อย ย่างมาสุกกำลังดี อร่อยดีจริงค่ะ 

ที่นั่งเป็นเก้าอี้นั่งยองๆตัวเล็กๆ โต๊ะก็เล็กๆ นั่งกันหน้าร้านเรียงกันเต็ม แนะนำให้ไม่เอากระเป๋าเป้มาและระวังสมบัติส่วนตัวกันหน่อย เพราะที่เมืองนี้ขึ้นช่ือเรื่องแย่ง/ขโมยของ
ได้ยินว่าร้านเปิดขายตั้งแต่6โมงเช้า ถึง4ทุ่มค่ะ แนะนำเลยค่ะ ร้านนี้????
เข้าไปดูtrip advisor แนะนำร้านนี้4.5-5ดาวกันทีเดียว